קוד הלבוש בעולם הפוליטי ובתפקידים ייצוגיים הנו בעל חשיבות בדרגה ראשונה, במיוחד כשמדובר בנבחרי ובנבחרות העם האמורים לאמץ הופעה הולמת, המכבדת אותם ואת תפקידם במליאה ומחוצה לה.
אישה העוסקת בפוליטיקה, אם ברמה הארצית או האזורית, נדרשת לקוד לבוש ייצוגי מכובד הכולל לבוש מחויט, אביזרים איכותיים, בחירת צבעים הולמת וכמובן טיפוח משלים. בנוסף, כדאי לשמור על הופעה נשית, סגנון ייחודי ואמירה אישית..
1.תספורת/תסרוקת שתתאים למבנה פנייך, לסוג שיערך, לסגנונך וגילך .
2. הקפידי על ציפורניים מסודרות ונקיות עם עדיפות לצבע לק בגוון בהיר.
3.נעלי נעליים איכותיות, סגורות וסולידיות ובעלות עקב קטן/בינוני .
כמובן שצריך לקחת בחשבון את מבנה הגוף שלך, ההעדפות שלך וכמובן את התפקיד שלך חשוב שהבגדים יתאימו למבנה הגוף שלך, ויחמיאו באופן מכבד , לא קטנים לחוצים וצמודים מידי וגם לא גדולים ורחבים ( סורי, אבל תצטרכי לוותר על טרנד האובר סייז) אני ממליצה תמיד על מעט רווח בינך לבין הבגד שלך ורצוי שהבדים יהיו מאריגים ולא מסריגים .
מומלץ לבחור בחולצות איכותיות, סולידיות, עם או בלי צווארון, בעלות גזרה מחטבת עם “טוויסט” אופנתי שיעבירו מסר של עדכניות, חדשנות ועכשוויות. העדיפי חולצות בהירות, חלקות המאירות והמחמיאות לגוונים הטבעיים שלך .
הימנעי מבדים עם דוגמאות פסים ומשבצות מרצדות, במיוחד אם את מופיעה בטלוויזיה או באספת בחירות –הן עלולות להסיח את הדעת מהמסר המילולי שלך .
הוא משדר סמכותיות, מנהיגות, אחריות ומקצועיות.
חשוב לבחור בחליפה או בז’קט מחויטים התואמים למידות ולמבנה גופך, במיוחד באזור הכתפיים, המותניים ובאורך המכפלת והשרוולים.
מותר ואפילו כדאי , אבל ממש לא להגזים ! מומלץ לבחור אביזרים איכותיים, אופנתיים וייחודיים מהסוג שיעצימו את הופעתך. תכשיטים –עגילים, שרשראות וצמידים בוהקים ומרשרשים עלולים למשוך תשומת לב מתוכן דברייך- על כן העדיפי אבזור סולידי.
בעולם הייצוגי, מומלץ ללבוש חליפות בצבעים סולידים ,בחורף כחול כהה ואפור כהה, ולקיץ אפור בהיר, תכלת, וגוונים טבעיים .
לבישת ז’קט בגוון אדום למשל, יעביר מסר חזק ובעל חשיבות אך גם עלול להתפרש כמסר אגרסיבי, לעומת זאת ז’קט או חולצה בגוון תכלת או כחול יעבירו מסר של פתיחות תקשורתית . אם יש לך ראיון בטלוויזיה – וותרי על חולצות בגוון לבן ובחרי במקומן חולצות בגוונים בהירים כמו שמנת, ורדרד או אפור בהיר במרקם מט ולא מבריק.
במהלך היום, צפוי לך לוח זמנים עמוס בפגישות, ישיבות והופעות בלתי צפויות בטלוויזיה, ולך אין ממש מושג מתי תחזרי הביתה לכן, חשוב שיהיה לך בהישג יד תיק עם חולצות, לבוש חלופי ומוצרי טיפוח שיעניקו לך תחושת ביטחון במידה ותצטרכי להחליפם בעת הצורך.
תיק אישי ותיק עבודה מסוגננים ואיכותיים מדגישים את סגנונכם האישי.את גודל התיק שלך תתאימי למבנה ולגודל הגוף.
הימנעו ממכנסיים ומחצאיות המדגישים את הבגדים התחתונים.
לפי קוד הלבוש הרשמי נשות עסקים אמורות ללבוש חצאית עד מעל הברך באירועים רשמיים, ורצוי לכבד נוהג זה. עם זאת מכנסיים הם פופולריים מאוד במלתחת העסקים הנשית, ואין שום מניעה להעדיף אותם ביומיום.בתקופה עדכית זו, אין מניעה להגיע בחליפת מכנסיים איכותית גם לאירועים רשמיים.
היום שלך יהיה ארוך, בחרי פריטים נוחים ושאינם מתקמטים , נעימים ונושמים וכמובן כאלה שמחמיאים למבנה הגוף שלך .פריטים חושפניים או שקופים אינם מתאימים למלתחה זו.
מכנסי ג’ינס טובים הפכו לפריט קלאסי חובה במלתחה, אך רק לאחר שעות העבודה.
איפור חובה !
בקוד העסקי נהוג שאיפור הוא הטאצ’ שסוגר לנו את הלוק ..גם פה ממש אין צורך להגזים ,בצלליות ומראה מעושן , אלא ללמוד להתאפר במראה טבעי קליל רענן ומטופח .